钦定古今图书集成/明伦汇编/氏族典/第178卷 > 田玨
## 钦定古今图书集成/明伦汇编/氏族典/第178卷 > 田玨

按《金史孟浩传》：“韩企先为相，拔擢一时贤能，皆置机
要。浩与田玨皆在尚书省，玨为吏部侍郎，所引用皆
君子。而蔡松年、曹望之、许霖皆小人，求与玨相结，玨
薄其为人，拒之。松年初事宗弼于行台省，以微巧得
宗弼意。宗弼当国，引为刑部员外郎，望之为尚书省
都事，霖为省令史，皆怨玨，时时毁短之于宗弼。凡与”
玨善者，皆指以为朋党。韩企先薨，玨出为横海军节
度使，选人龚夷鉴除名，值赦赴吏部铨，得预覃恩。玨
已除横海，部吏以夷鉴白玨，玨乃倒置月日署之。许
霖在省典覃恩发之，诋以专擅朝政，诏狱鞫之，徙海
上。世宗在熙宗时，知玨党事，皆松年等构成之，遇天
德赦令，还乡里物故。大定二十九年，诏“追复爵位，子
孙量与恩例。”